ג'ון גודאינף

**ג'ון באניסטר גודאינף** (באנגלית: **John Bannister Goodenough**; 25 ביולי 1922 – 25 ביוני 2023) היה פיזיקאי אמריקאי יליד גרמניה בתחום פיזיקה של מצב מוצק שנודע בתרומתו לפיתוח זיכרון גישה אקראית, פיתוח סוללת יוני ליתיום ובניסוח חוקי גודאינף-קאנאמורי. כיהן כפרופסור באוניברסיטת טקסס באוסטין. זוכה פרס נובל לכימיה לשנת 2019, זוכה פרס נובל המבוגר אי פעם.

## ביוגרפיה
גודאינף נולד ביינה שבגרמניה, בנם של ארווין  (1893-1965), והלן. הוא גדל בניו הייבן שבקונטיקט, שם לימד אביו היסטוריה של הדתות באוניברסיטת ייל. בגיל 12 נשלח לפנימיית גרוטון במסצ'וסטס. ב-1944 סיים בהצטיינות יתרה תואר ראשון במתמטיקה באוניברסיטת ייל. במלחמת העולם השנייה שירת כקצין באיים האזוריים, לאחר המלחמה קיבל מלגה מיוחדת ליוצאי צבא ללימודי פיזיקה באוניברסיטת שיקגו, במחלקה בה לימדו באותה העת אנריקו פרמי ואדוארד טלר. ב-1951 סיים תואר שני וב-1952 השלים תואר שלישי, כשאת עבודת הדוקטורט שלו ביצע תחת הנחייתו של פרופסור קלרנס זנר. לאחר הלימודים החל לעבוד במעבדת לינקולן במכון הטכנולוגי של מסצ'וסטס שם הניח את היסודות לפיתוח זיכרון גישה אקראית לתעשיית המחשבים וביחד עם ג'ונג'ירו קאנאמורי ניסח סט כללים המכונים חוקי גודאינף-קאנאמורי, לקביעת התכונות המגנטיות של מגוון רחב של חומרים.

ב-1976 מונה לפרופסור ולמנהל מעבדת הכימיה אי-אורגנית באוניברסיטת אוקספורד. בשנת 1979 פיתח תא חשמלי נטען בעל צפיפות אנרגיה גבוהה הכולל מתכת ליתיום כאלקטרודה השלילית ותחמוצת ליתיום קובלט כאלקטרודה החיובית. פיתוח זה היה הבסיס לסוללה נטענת יוני ליתיום בה נעשה כיום שימוש במגוון רחב של מכשירים ניידים וכלי רכב חשמליים. ב-1986 מונה לפרופסור באוניברסיטת טקסס באוסטין.

גודאינף חיבר שלושה ספרים בתחום עיסוקו ומאות מאמרים אקדמיים.

נפטר ב-25 ביוני 2023.

## פרסים וכיבודים
* חבר האקדמיה למדעים של הודו (1980)
* חבר האקדמיה הצרפתית למדעים (1992)
* פרס יפן (2001)
* פרס אנריקו פרמי (ארצות הברית, 2009)
* עמית זר בחברה המלכותית (הממלכה המאוחדת, 2010)
* המדליה הלאומית למדעים (ארצות הברית, 2011)
* חבר האקדמיה הלאומית למדעים (ארצות הברית, 2012)
* פרס צ'ארלס סטארק דרייפר (ארצות הברית, 2014)
* פרס ראש הממשלה לחדשנות בתחום תחליפי נפט (ישראל, 2015)
* פרס וולץ' לכימיה  (2017)
* מדליית בנג'מין פרנקלין בכימיה (2018)
* מדליית קופלי (2019)
* פרס נובל לכימיה (2019)
* משנת 2009 מעניקה העמותה המלכותית לכימיה פרס על שמו של גודאינף לתורמים בתחום הנדסת חומרים. פרס בשם דומה מוענק אחת לשנתיים על ידי האגודה האקטרוכימית  החל משנת 2023.

## קישורים חיצוניים

* 

* ג'ון גודאינף באתר אוניברסיטת טקסס באוסטין
* The man who brought us the lithium-ion battery at the age of 57 has an idea for a new one at 92, באתר מגזין Quartz, 5 בפברואר 2015
* 
* 
* 
* 

## הערות שוליים

קטגוריה:מהגרים מגרמניה לארצות הברית
קטגוריה:סגל אוניברסיטת אוקספורד
קטגוריה:סגל אוניברסיטת טקסס באוסטין
קטגוריה:זוכי המדליה הלאומית למדעים
קטגוריה:עמיתים זרים בחברה המלכותית
קטגוריה:חברי האקדמיה הצרפתית למדעים
קטגוריה:פיזיקאים אמריקאים
קטגוריה:בוגרי אוניברסיטת ייל
קטגוריה:בעלי תואר דוקטור מאוניברסיטת שיקגו
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה הלאומית להנדסה של ארצות הברית
קטגוריה:זוכי פרס אנריקו פרמי
קטגוריה:זוכי פרס יפן
קטגוריה:זוכי פרס צ'ארלס סטארק דרייפר
קטגוריה:זוכי מדליית בנג'מין פרנקלין
קטגוריה:זוכי פרס נובל לכימיה
קטגוריה:זוכי פרס נובל לשנת 2019
קטגוריה:זוכי מדליית קופלי
קטגוריה:אמריקאים שהגיעו לגיל מאה
קטגוריה:חברי אחוות הגולגולת והעצמות
קטגוריה:אלקטרוכימאים
קטגוריה:זוכי פרס ראש הממשלה לחדשנות בתחום תחליפי נפט
קטגוריה:אמריקאים שנולדו ב-1922
קטגוריה:אמריקאים שנפטרו ב-2023